open-index/open-wikipedia-markdown huggingface dataset:
2016-telefonen iPhone SE

**iPhone SE** (*Special Edition*) er ein smarttelefon i iPhone-serien som var designa og marknadsført av Apple. Han vart først vist fram 21. mars 2016 og vart gjeven ut 31. mars 2016. Han er ein oppfølgjar til iPhone 5S, med eit liknande design og like stor 4-tommers skjerm.

Han har den same Apple A9-prosessoren og 12 MP-kameraet som iPhone 6S-modellen. Han støttar ikkje 3D Touch. Difor vart denne funksjonen eksklusiv for 6S-en inntil iPhone 7 kom ut. 

Telefonen vart godt motteken av kritikarar, som roste han for det kjende designet og storleiken, betre maskinvare samanlikna med 5S-en, og dessutan betre yting og batteritid.

## Historie
Etter at iPhone 6 og 6 Plus vart gjevne ut med større 4.7" og 5.5" skjermar, klaga fleire kundar på at dei føretrekte ein mindre 4" skjerm, og at når desse smarttelefonane kom ut, hadde ein ikkje høve til å oppgradera utan å få ein større telefon. Apple sa under kunngjeringa si av smarttelefonen at iPhone-en med 4" skjerm var den nest mest populære av alle smarttelefonane sine og at dei hadde selt 30 millionar slike telefonar i 2015. Nokon føretrekte òg designet til 5S-en framfor 6S-en.

«SE» skal ifølgje Phil Schiller stå for «Special Edition» (eller «spesialutgåve» på norsk).

Han vart først gjeven ut med høve for 16 eller 64 GB lagringsminne, og vart deretter gjeven ut på nytt 24. mars 2017 med høve for 32 eller 128 GB lagringsminne.

## Design
Den eksterne designen til iPhone SE er tilnærma identisk med iPhone 5 og 5S, medan den interne maskinvara bruker den same Apple A9 system-on-chip, som først var introdusert i iPhone 6S. Telefonen var seld i utgåver med dei same fargane som iPhone 6S: svart, sølv, gull, og rosegull.

iPhone SE har støtte for Apple Pay via nærfeltskommunikasjon, den virtuelle assistenten Siri, og Live Photos.

## Referansar
Deutschkreutz

**Deutschkreutz** er ein kommune i Distriktet Oberpullendorf i forbundslandet Burgenland i Austerrike. Kommunen har ei flatevidd på 34,1 km² og 3&nbsp;000 ibuarar. 

## Kjelder


**Denne artikkelen bygger på «[[:de:Deutschkreutz|Deutschkreutz]]» frå ,  den 4. november 2019.*
Karen Anne Buljo

**Karen Anne Buljo** () er ein norsk samisk forfattar, busett i Alta.

Buljo skriv på nordsamisk, og forfattarskapen omfattar mest bøker retta mot barn og ungdom. Ei nyskapande barnebok er boka *Stephen Borrough*, der ho skildrar ei fiktiv hending kring ei historisk reise eit engelsk skip gjorde til Kolahalvøya i 1557, noko som resulterte i den eldste skrivne kjelda ein har for noko samisk språk. I 2018 skreiv ho også ei diktsamling, *Šiellaspeajal*.

Buljo er ein sentral medlem i Samisk forfattarforeining, der ho i 2019 er nestleiar.

## Bibliografi

* *Dille – din tur*, samisk versjon, Vox (2001)
* *Ábifruvvá*, joik, Iđut (2006)
* *Pelle Njoammil*, dramatikk, Davvi Girji (2007)
* *Stephen Borrough*, barnebok, Davvi Girji (2008)
* *Kristoffer ja Lálla*, ungdomsbok, Iđut (2010)
* *Áfruvvá – Havfruen*, barnebok, Iđut (2011)
* *Nieidagorži – Pikefossen*, barnebok, Iđut (2011)
* *På vei til de åtte årstider land – solas og vindens folk/Beaivváža ja biekka olbmot* (med Hege Jensen), språkkurs i nordsamisk, med CD (2014)
* *Šiellaspeajal*, dikt, Davvi girji (2018)
* *Amulettspeilet* (2019) (eiga omsetjing av *Šiellaspeajal*)
* *Guovssu guovssahasat*, barnebok, Davvi Girji (2019)

## Kjelder

* Presentasjon av Karen Anne Buljo i Forfatterkatalogen på Forfattersentrums nettsider

**Denne artikkelen bygger på «[[:nb:Karen Anne Buljo|Karen Anne Buljo]]» frå ,  den 4. november 2019.*
IPhone 11

**iPhone 11** ein smarttelefon designa, utvikla og marknadsført av Apple Inc. Han utgjer saman med iPhone 11 Pro og iPhone 11 Pro Max den trettande generasjonen iPhone-telefonar og vart annonsert 10. september 2019 i Steve Jobs Theater i Apple Park-kampusen. Telefonen vart utgjeven 20. september 2019, dagen etter operativsystemet iOS 13 vart offentleg tilgjengeleg.

Dei mest prominente endringane samanlikna med 2018-modellen iPhone XR er ein oppgradert prosessor, Apple A13 Bionic, og eit dobbelt kamerasystem med vidvinkel. iPhone 11 kjem med ein 5W-ladar, medan dei meir kostale iPhone 11 Pro-modellane kjem med ein 18W-ladar som går via USB-C til Lightning.

## Kjelder


## Bakgrunnsstoff
* Offisiell nettstad
IPhone XS

**iPhone XS** og **iPhone XS Max** er smarttelefonar utvikla av Apple og fabrikkert av Foxconn.

Dei vart lanserte 12. september 2018. Saman med iPhone XR er dei tolvte generasjon av iPhone. iPhone XS er 143,6 × 70,9 mm stor, medan iPhone XS Max er 157,5 × 77,4 mm stor. Båe har OLED med ei oppløysing på 458 ppi. Skjermstorleiken på iPhone XS er på 5,8 tommar.

Telefonane har kapslingsgrad IP 68 mot støv og vatn, og støtte for dobbelt SIM-kort. Dei vart leverte i fargane i svart, kvit eller gull. Salet av XS og XS Max vart avvikla etter at Apple annonserte nye modellar i 2019, iPhone 11 Pro og iPhone 11 Pro Max.

## Referansar
Ishockey-VM 1967

**Verdsmeisterskapen i ishockey 1967** vart arrangert i Wien i Austerrike i tida frå 18. mars til 29. mars 1967. Meisterskapen vart avvikla som ein seriemeisterskap der dei åtte deltakarlanda møttest i innbyrdes oppgjer. Sovjetunionen vann all sine kampar og vart verdsmeister. Sveriges mannskap kneip sølvmedaljane, medan Canada enda på bronseplassen. 

## Tabell

### Sovjetunionens meisterlag
Målvakter: Viktor Konovalenko, Viktor Singer 
Forsvarar: Eduard Ivanov, Aleksandr Ragulin, Viktor Kuzkin, Vitalij Davidov
Løparar: Oleg Zajtsev, Venjamin Aleksandrov, Aleksandr Almetov, Boris Majorov, Vjatsjeslav Starsjinov, Viktor Jakusjev, Anatolij Firsov, Vladimir Vikulov, Viktor Polupanov, Valerij Nikitin, Aleksandr Jakusjev, Viktor Jaroslavtsev.
Viktor Kuzkin

**Vikor Grigorjevitsj Kuzkin** () var ein russisk ishockeyspelar frå Moskva som med Sovjetunionen sitt landslag vann til saman ti verdsmeisterskap og tre olympiske gullmedaljar.

Kuzkin var del av CSKA Moskva sitt ishockeylag frå 1958 til 1976. Gjennom desse 18 sesongane var han med om å vinne sovjetmeisterskapen heile 13 gongar. På 530 seriekampar skåra forsvarsspelaren 71 mål.

Kuzkin vart verdsmeister åtte gongar med Sovjetunionen i tida 1963-71. Både under Vinter-OL 1964 i Innsbruck, Vinter-OL 1968 i Grenoble og Vinter-OL 1972 i Sapporo ytte han sitt til at landet hans vann gull i ishockeyturneringa. Han spelte 173 kampar for det sovjetiske ishockeylandslaget og skåra 19 mål.

Kuzkin døydde i ei trafikkulukke ved Sotsji.

## Kjelder

**Denne artikkelen bygger på «[[:de:Wiktor Grigorjewitsch Kuskin|Wiktor Grigorjewitsch Kuskin]]» frå ,  den 5. november 2019.*
Sámi Girječálliid Searvi

**Sámi Girječálliid Searvi** er ei samisk forfattarforeining som blei stifta i 1979. Ho er ei fagforeining for skjønnlitterære forfattarar som skriv på samisk og dekkjer heile det samiske området, med medlemmer i Norge, Sverige, Finland og Russland. Administrasjonen ligg i Karasjok.

Sámi Girječálliid Searvi er underlagd paraplyorganisasjonen for samiske kunstnarar, Samisk Kunstnerråd (Sámi Dáiddárráđđi). 
Kirsti Paltto var den første leiaren av foreininga. 

Frå byrjinga kunne både samiskspråklege forfattarar og samar som skreiv på eit av majoritetsspråka i landa sine vera medlemmer. I 2019 blei dette endra til at berre dei som skreiv på eit samisk språk kunne vera medlemmer.

## Sjå òg
*Foreninga samiske forfattere

## Kjelder

*Om Sámi girjecálliid searvi – Samisk forfatterforening hos finnmarksarkivene.no
----
**Denne artikkelen bygger på «[[:nb:Sámi Girječálliid Searvi|Sámi Girječálliid Searvi]]» frå ,  den 5. november 2019.*
IPhone 11 Pro

**iPhone 11 Pro** og **iPhone 11 Pro Max** er smarttelefonar designa, utvikla og marknadsført av Apple Inc. Dei utgjer flagskipa i den trettande generasjonen iPhone-modellar og vart annonserte 10. september 2019 i Steve Jobs Theater i Apple Park-kampusen, som etterfølgjarar til 2018-modellane iPhone XS og iPhone XS Max. Telefonane vart tilgjengelege for sal 20. september 2019, dagen etter operativsystemet iOS 13 vart lansert.

Sentrale oppdateringar over dei førre iPhone-modellane er eit trippellinse-kamerasystem på baksida av telefonane og ein ny prosessor, A13 Bionic. 11 Pro-modellane er dei første telefonane frå Apple som bruker designasjonen «pro», som tidlegare berre var brukt hjå strørre einingar frå selskapet, som iPad Pro og MacBook Pro. Telefonane er òg dei første som er leverte med ein hurtigladar på 18W, som går via USB-C til Lightning, den proprietære utgangen som telefonane har på undersida.

## Kjelder


## Bakgrunnsstoff
* Offisiell nettstad
Honoré Fragonard

**Honoré Fragonard** () var ein fransk anatom. 
Han er kjend for anatomiske écorchéverk som er stilte ut ved det medisinhistoriske museet Musée Fragonard.

Honoré Fragonard var fødd i Grasse. Han var syskenbarn av målaren Jean-Honoré Fragonard.

Fragonard var den første direktøren ved veterinærskulen École vétérinaire d'Alfort, som opna i 1766. 

Han døyde i Charenton-le-Pont.

## Kjelder


**Denne artikkelen bygger på «[[:sv:Honoré Fragonard|Honoré Fragonard]]» frå ,  den 5. november 2019.*
Handball-NM 1992/Kvinner

**Noregsmeisterskapen i handball 1992 for kvinner** vart vunne av Gjerpen Idrettsforening gjennom finalesiger 24 – 19 over Toten Håndballklubb frå Lena i Østre Toten.

### Semifinalane
*Toten HK – Sjetne IL 15 – 14
*Bækkelaget SK – Gjerpen IF 29 – 30 eeo

### Finalen
Finalen vart avvikla i Oslo Spektrum laurdag 5. desember 1992 framfor 5&nbsp;010 tilskodarar. Toten kom best i gang og leia på eit tidspunkt 6 – 2, før Gjerpen snudde kampen og ved pause leia 12 – 10. I den andre omgangen drog laget frå Skien ifrå og kunne kontrollere inn til ein klar femmålssiger 24 – 19.

**Gjerpen IF** sine mål kom frå Siri Eftedal (8), Hanne Hegh (5),  Tone Anne Alvestad og Anne Brit Skarstein (3, begge), Linda Oldrup Jensen og Gro Knutsen (2, begge) og Mirella Mierzejewska (1).

**Toten HK** sine målskårarar var Tonje Sagstuen med 6 nettkjenningar, Else Karin Bekkelund (5), Kjersti Grini (4), Siri Hanne Heggen (2), Julie H. Løkkebakken og Tone Skjelstad med 1 mål kvar.

Begge laga vart tildelt 4 tominutts-utvisingar av dommarane Svein Olav Øie frå Rapp og Bjørn Høgsnes frå Steinkjer.

## Kjelder
*Arbeiderbladet 7. desember 1992
IPhone 6S

**iPhone 6S** og **iPhone 6S Plus** (marknadsførte som **iPhone 6s** og **iPhone 6s Plus**) er smarttelefonar som var designa, utvikla og marknadsført av Apple. Dei utgjer den niande generasjonen iPhone. Telefonane vart annonserte 9. september 2015, i Bill Graham Civic Auditorium i San Francisco av administrerande direktør i Apple, Tim Cook, og utgjevne i utvalde land den 25. september 2015, som etterfølgjarar til iPhone 6 og iPhone 6 Plus. Apple heldt fram med å lansere telefonane i andre land verda over ut oktober og november 2015. iPhone 6s-modellane vart etterfølgde av iPhone 7 og iPhone 7 Plus i september 2017.

iPhone 6S har ein liknande design som iPhone 6, men med oppdatert maskinvare, som sterkare innfatning, oppgradert prosessor, eit kamera på 12 megapikslar og ein forbetra fingeravtrykkskanner. Telefonen introduserer òg ein funksjon kjent som «3D Touch», som tillèt trykksensitiv innputt på peikeskjermen.

## Kjelder
Filmfareprisen

**Filmfareprisen** er ei gruppe prisar for framifrå kunstnarisk og teknisk prestasjon innan indisk filmindustri, først og fremst knytt til hindispråklege eller Bollywood-filmar. Dei er rekna som det indiske svaret på Oscar-prisen. Prisane blei først delte ut av The Times Group i 1954, same året som Den nasjonale filmprisen i India. Opphavleg blei dei kalla «Clare Awards» eller «The Clares» etter Clare Mendonca, redaktøren for *[[The Times of India]]*. Dei er seinare blitt knytte til filmmagasinet *[[Filmfare]]*.

Sidan 1956 har tildelinga av prisane blitt gjort av ein kombinasjon av ein folkejury og eit ekspertpanel. Dette skil seg frå Den nasjonale filmprisen, som blir gjevne av ein komité utnemnd av dei indiske styresmaktene.

Seremonien har hatt ulike private organisasjonar som sponsor gjennom tidene. På 1990-talet blei seremonien fleire år send direkte på fjernsyn. Sidan 2000 er det blitt send eit redigert opptak på SET ei eller to veker etter at seremonien fann stad. Frå 2018 av har seremonien blitt send på tv-stasjonen Colors. Den 64. tildelinga av Filmfare Awards blei halden 23. mars 2019 ved Jio Garden BKC i Mumbai.

I tillegg til prisar for filmar på hindi finst det også prisar og seremoniar for filmar på andre indiske språk - Filmfareprisen sør for sørindisk film, Filmfareprisen aust for austindisk film, Filmfareprisen marathi for marathifilm og Filmfareprisen panjabi for panjabispråkleg film.

Fram til midten av 1990-talet var Filmfare-prisen den fremste og best kjende prisen i Bollywood. Etter at det blei stelt til fleire andre prisar i Mumbai, fekk Filmfare-tdelinga mindre merksemd frå 2000-talet.
## Rekordar

### Folk med alle nominasjonar i ein kategori


Meena Kumariji.jpg|Meena Kumari(1963)
File:Mohammed Rafi 2016 postcard of India crop-flip.jpg|Mohammed Rafi(1969) 
File:Asha Bhosle at Bhubaneswar.jpg|Asha Bhosle(1973) 
File:Kishore Kumar 2016 postcard of India (cropped).jpg|Kishore Kumar(1985)
File:Alka Yagnik.jpg|Alka Yagnik(1994)
File:Javed Aktar 2010.jpg|Javed Akhtar(2005)


## Kjelder


**Denne artikkelen bygger på «[[:en:Filmfare Awards|Filmfare Awards]]» frå ,  den 5. november 2019.*  
 
## Bakgrunnsstoff
*Filmfareprisen ved filmfare.com

* Filmfare Awards Winners (1953-2018)
* Filmfare Awards 2016
* Filmfare Awards 2017
* Filmfare Awards 2018
* Filmfare Short Film Awards
* Filmfare Awards South 2017
* Filmfare Awards East 2017
* Filmfare Awards Punjabi 2017
* Filmfare Awards 2017 Winners
*List of Filmfare Award Winners and Nominations, 1953–2005
Distriktet Neusiedl am See

**Distriktet Neusiedl am See** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 1038 km² og har nær 60&nbsp;000 ibuarar (2019). Byen Neusiedl am See er administrasjonssenter for distriktet.

## Kommuneskipnaden
Distriktet omfattar 27 kommunar, av dei to bykommunar og 11 såkalla 'Marktgemeide'.

* Andau
* Apetlon
* Bruckneudorf
* Deutsch Jahrndorf
* Edelstal
* Frauenkirchen
* Gattendorf
* Gols
* Halbturn
* Illmitz
* Jois
* Kittsee
* Mönchhof
* Neudorf bei Parndorf
* Neusiedl am See
* Nickelsdorf
* Pama
* Pamhagen
* Parndorf
* Podersdorf am See
* Potzneusiedl
* Sankt Andrä am Zicksee
* Tadten
* Wallern im Burgenland
* Weiden am See
* Winden am See
* Zurndorf

## Kjelder


**Denne artikkelen bygger på «[[:de:Bezirk Neusiedl am See|Bezirk Neusiedl am See]]» frå ,  den 5. november 2019.*
Eisenstadt-Umgebung

**Eisenstadt-Umgebung** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 453 km² og har 43&nbsp;000 ibuarar (2019). Byen Eisenstadt er administrasjonssenter for distriktet.

## Kommuneskipnaden
Distriktet omfattar 23 kommunar, av dei to bykommunar og 10 såkalla 'Marktgemeide'.

*Breitenbrunn 
*Donnerskirchen 
*Großhöflein  
*Hornstein  
*Klingenbach  
*Leithaprodersdorf  
*Loretto  
*Mörbisch am See 
*Müllendorf
*Neufeld an der Leitha
*Oggau am Neusiedler See  
*Oslip  
*Purbach am Neusiedlersee  
*Sankt Margarethen im Burgenland 
*Schützen am Gebirge  
*Siegendorf  
*Steinbrunn  
*Stotzing 
*Trausdorf an der Wulka  
*Wimpassing an der Leitha  
*Wulkaprodersdorf  
*Zagersdorf  
*Zillingtal

## Kjelder


**Denne artikkelen bygger på «[[:de:Bezirk Eisenstadt-Umgebung|Bezirk Eisenstadt-Umgebung]]» frå ,  den 5. november 2019.*
Distriktet Mattersburg

**Distriktet Mattersburg** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 238 km² og har 40&nbsp;000 ibuarar (2019). Byen Mattersburg er administrasjonssenter for distriktet.

## Kommuneskipnaden
Distriktet omfattar 19 kommunar, av dei ein bykommune og fem såkalla 'Marktgemeide'.

*Antau 
*Bad Sauerbrunn 
*Baumgarten
*Draßburg 
*Forchtenstein 
*Hirm 
*Krensdorf  
*Loipersbach im Burgenland 
*Marz 
*Mattersburg
*Neudörfl
*Pöttelsdorf 
*Pöttsching  
*Rohrbach bei Mattersburg 
*Schattendorf  
*Sieggraben
*Sigleß  
*Wiesen
*Zemendorf-Stöttera 

## Kjelder


**Denne artikkelen bygger på «[[:de:Bezirk Mattersburg|Bezirk Mattersburg]]» frå ,  den 5. november 2019.*
Komplement i mengdelære

Innan mengdelære er komplementet til ei mengd M mengda av alle elementa som ikkje er med i M. Dette vert òg omtalt som absolutt komplement. Det relative komplementet for ei mengd vert kalla mengddifferanse. Ofte vert det absolutte komplementet av M skrive som ∁(M), \overline{M} eller M^\complement. Ein har ofte ei underliggjande universalmengde som det vert teke utgangspunkt i.

Eit konkret døme; om universalmengda inneheld alle menneske på jorda og ein tek komplementet av mengda over alle kvinner, vil ein få mengda over alle menn.
Domostroj

**Domostroj** (russisk for ‘husordninga, hustavla’) er eit russisk skrift frå midten av 1500-talet. Det omfattar 64 kapittel som inneheld utførlege forskrifter for dei fleste tilhøve i dagleglivet. Skriftet er rekna for å vera skrive av munken Sylvester, som var rådgjevar for kong Ivan IV. Ein kan berre stadfesta at Sylvester har skrive det siste kapittelet, såkalla «Vesle Domostroj».

Ordet «domostroj» er blitt einstydande med konservativ og tyrannisk russisk familieskikk.

## Kjelder
Jorge Valdano

**Jorge Alberto Francisco Valdano Castellanos** () er ein argentinsk tidlegare fotballeiar og -spelar frå Las Parejas i Santa Fé-provinsen. Midtspissen vart verdsmeister i 1986 med Argentinas landslag og vann i 1985 og 1986 UEFA-cupen med Real Madrid.

## Spelar
### Klubbspel
Valdano spelte på Rosario-klubben Newell's Old Boys frå han var 16 år. 19 år gammal stod han saman med lagkameratane att som seriemeister i Argentina. I 1975 flytta Valdano over til Alavés i spansk andredivisjon. Etter fire sesongar i Alavés tok han i 1979 steget til Real Zaragoza og toppserien i Spania. År 1984 fekk Valdano kontrakt med storklubben Real Madrid, der han i 1985 og 1986 var med om å vinne UEFA-cupen. Begge dei to åra skåra han mål i finalen. Då han vart råka av hepatitt i mars 1987, valde han å legge opp.

### Landslagsspel
Valdano spelte 23 landskampar for Argentina i perioden 1975-90. Underleg nok fekk han to landskampar i 1990, tre år etter han hadde lagt opp. I alt skåra han sju mål, fire av dei under Fotball-VM 1986. I VM-finalen mot Vest-Tyskland la han på til 2-0 for Argentina, oppgjeret enda 3-2. Valdano deltok også i VM i fotball 1982, der han vart skadd i andre kampen i gruppespelet og mista resten av turneringa.

### Merittar
*Verdsmeister: 1986 for Argentina
*Argentinsk seriemeister: 1974 med Newell's Old Boys
*Vinnar av UEFA-cupen: 1985 og 1986 med Real Madrid
*Spansk ligameister: 1986 og 1987 med Real Madrid

## Trenar
Valdano leia som trenar Real Madrid til triumf i den heimlege ligaen. Sidan var han frå 1997 til 2005 sportsdirektør i den same klubben. Perioden 2009-11 var han generaldirektør i Real Madrid.

## Kjelder


**Denne artikkelen bygger på «[[:de:Jorge Valdano|Jorge Valdano]]» frå ,  den 6. november 2019.*
Gols

Gols er ein kommune i Distriktet Neusiedl am See i forbundslandet Burgenland i Austerrike. Kommunen har ei flatevidd på 42,2 km² og i kring 3&nbsp;800 ibuarar. Landsbyen Gols ligg 130 meter over havet.

## Kjelder


**Denne artikkelen bygger på «[[:de:Gols|Gols]]» frå ,  den 6. november 2019.*
Karens Jul

***Karens Jul*** er ei novelle av den norske naturalistiske forfattaren Amalie Skram. Novella vart publisert i julenummeret av den danske avisa *[[Politiken]]* i 1885. 

## Handling
Forteljinga byrjar med historia til eit ferjemannshus. Hovudpersonen i novella, Karen, blir funnen i ferjemannshuset av ein politimann. Ho har eit nyfødd barn og har søkt tilflukt for kulden i huset av di Madam Olsen, arbeidsgivaren hennar , har reist bort og ligg sjuk på landet. Karen overtalte politimannen til å la henne få bu i huset i tre dagar til, sjølv om han helst meinte at ho burde melde seg til fattigvesenet. Etter at dei tre dagane hadde gått, finn politimannen Karen og barnet frosne i hel. Den første arbeidsdagen etter juleferien vart skuret rive for at «det ikkje skal vere tilhaldsstad for «alskens lausgjengarar.»
Distriktet Oberpullendorf

**Distriktet Oberpullendorf** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 701 km² og har 37&nbsp;000 ibuarar (2019). Byen Oberpullendorf er administrasjonssenter for distriktet.

## Kommuneskipnaden
Distriktet omfattar 28 kommunar, av dei ein bykommune og 14 såkalla 'Marktgemeide'.

*Deutschkreutz
*Draßmarkt
*Frankenau-Unterpullendorf
*Großwarasdorf
*Horitschon
*Kaisersdorf
*Kobersdorf
*Lackenbach
*Lackendorf
*Lockenhaus 
*Lutzmannsburg
*Mannersdorf an der Rabnitz
*Markt Sankt Martin
*Neckenmarkt
*Neutal
*Nikitsch
*Oberloisdorf
*Oberpullendorf 
*Pilgersdorf
*Piringsdorf
*Raiding
*Ritzing
*Steinberg-Dörfl
*Stoob
*Unterfrauenhaid
*Unterrabnitz-Schwendgraben
*Weingraben
*Weppersdorf

## Kjelder


**Denne artikkelen bygger på «[[:de:Bezirk Oberpullendorf|Bezirk Oberpullendorf]]» frå ,  den 6. november 2019.*
Distriktet Oberwart

**Distriktet Oberwart** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 732 km² og har 54&nbsp;000 ibuarar (2019). Byen Oberwart er administrasjonssenter for distriktet.

## Kommuneskipnaden
Distriktet omfattar 32 kommunar, av dei fire bykommunar og 12 såkalla 'Marktgemeide'.

*Bad Tatzmannsdorf
*Badersdorf
*Bernstein im Burgenland
*Deutsch Schützen-Eisenberg
*Grafenschachen
*Großpetersdorf
*Hannersdorf
*Jabing
*Kemeten
*Kohfidisch
*Litzelsdorf
*Loipersdorf-Kitzladen
*Mariasdorf
*Markt Allhau
*Markt Neuhodis
*Mischendorf
*Neustift an der Lafnitz
*Oberdorf im Burgenland
*Oberschützen
*Oberwart
*Pinkafeld
*Rechnitz
*Riedlingsdorf
*Rotenturm an der Pinka
*Schachendorf
*Schandorf
*Stadtschlaining
*Unterkohlstätten
*Unterwart
*Weiden bei Rechnitz
*Wiesfleck
*Wolfau

## Kjelder


**Denne artikkelen bygger på «[[:de:Bezirk Oberwart|Bezirk Oberwart]]» frå ,  den 6. november 2019.*
Rekursivt nummererbare språk

I matematikk, informatikk og logikk er eit **rekursivt nummererbart språk** (òg kalla **turinggjenkjenneleg språk**) eit språk som kan kjennast att av ei turingmaskin. Sagt på ein annan måte, viss det eksisterer ei turingmaskin som vil kunne ta alle gyldige strengar for det gjevne språket. Ein annan ekvivalent definisjon på det er viss språket er ei rekursivt nummererbar delmengde av mengda av alle moglege ord over alfabetet av språket.

I Chomskyhierarkiet er turinggjenkjennelege språk kjende som type-0 språk og utgjer det ytste laget i hierarkiet. Det tyder at alle regulære språk, kontekstfrie språk, kontekstsensitive språk og rekursive språk er turinggjenkjennelege.

## Døme
Stoppeproblemet er turinggjenkjennelig, men ikkje turingavgjerbart. Det tyder altså at ein kan laga ei turingmaskin som tek ei turingmaskin N som input og som aksepterer om N stoppar. Men det finst inga turingmaskin som avgjer om N vil stoppa eller ikkje. Då ville det òg vore turingavgjerbart.

Eit anna velkjent døme på eit turinggjenkjennelig språk er korrespondanseproblemet til post. Dette er heller ikkje turingavgjerbart fordi det finst inga turingmaskin for å avgjera problemet, med mindre det er over eit alfabet av berre eit einskilt symbol.

## Eigenskapar
Turinggjenkjennelege språk er lukka under dei følgjande operasjonane. Det vil altså seia at for to turinggjenkjennelege språk L og P, så vil resultatet av operasjonen framleis vera eit turinggjenkjenneleg språk.

* Kleenestjerna av L
* Konkateneringa av L og P
* Unionen av L og P
* Snittet av L og P

## Litteratur

* Sipser, M. (1996), *Introduction to the Theory of Computation*, PWS Publishing Co.
* Kozen, D.C. (1997), *Automata and Computability*, Springar.
Filmfare

***Filmfare*** er eit engelskspråkleg tidsskrift om den hindispråklege filmindustrien, ofte kjend som Bollywood. Bladet blei grunnlagd i 1952 og blir gjeve ut av Worldwide Media, eit dotterselskapav The Times Group, den største mediegruppa i India. Sidan 1954 har det stått bak dei årlege Filmfare-prisane Filmfare Awards, Filmfare Awards South og Filmfare Awards East.

## Kjelder


**Denne artikkelen bygger på «[[:en:Filmfare|Filmfare]]» frå ,  den 6. november 2019.*  
 
## Bakgrunnsstoff
*
Distriktet Güssing

**Distriktet Güssing** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 485 km² og har 25&nbsp;000 ibuarar (2019). Byen Güssing er administrasjonssenter for distriktet.

## Kommuneskipnaden
Distriktet omfattar 28 kommunar, av dei ein bykommune og åtte såkalla 'Marktgemeide'.

*Bildein
*Bocksdorf
*Burgauberg-Neudauberg
*Eberau
*Gerersdorf-Sulz
*Großmürbisch
*Güssing
*Güttenbach
*Hackerberg
*Heiligenbrunn
*Heugraben
*Inzenhof
*Kleinmürbisch
*Kukmirn
*Moschendorf
*Neuberg im Burgenland
*Neustift bei Güssing
*Olbendorf
*Ollersdorf im Burgenland
*Rauchwart
*Rohr im Burgenland
*Sankt Michael im Burgenland
*Stegersbach
*Stinatz
*Strem
*Tobaj
*Tschanigraben
*Wörterberg

## Kjelder


**Denne artikkelen bygger på «[[:de:Bezirk Güssing|Bezirk Güssing]]» frå ,  den 6. november 2019.*
Distriktet Jennersdorf

**Distriktet Jennersdorf** er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 253 km² og har 17&nbsp;000 ibuarar (2019). Byen Jennersdorf er administrasjonssenter for distriktet.

## Kommuneskipnaden
Distriktet omfattar 12 kommunar, av dei ein bykommune og sju såkalla 'Marktgemeide'.

*Deutsch Kaltenbrunn
*Eltendorf
*Heiligenkreuz im Lafnitztal
*Jennersdorf
*Königsdorf
*Minihof-Liebau
*Mogersdorf
*Mühlgraben
*Neuhaus am Klausenbach
*Rudersdorf
*Sankt Martin an der Raab
*Weichselbaum

## Kjelder


**Denne artikkelen bygger på «[[:en:Bezirk Jennersdorf|Bezirk Jennersdorf]]» frå ,  den 6. november 2019.*
Lars Reinton

**Lars Reinton** () var ein norsk historikar og skulemann frå Hol i Hallingdal.

Far hans var lærar og kyrkjesongar. Lars Reinton sjølv engasjerte seg i den radikale rørsla Mot Dag då han var student i Oslo, samstundes var han formann i Studentmållaget. Etter han vart cand.philol. i 1928, underviste han i den høgre skulen til 1955.

Frå 1937 til 1982 gav Lars Reinton og broren Sigurd S. Reinton ut det åtte band store bygdebokverket Folk og fortid i Hol, eit pionerarbeid i norsk bygdeboklitteratur og lokalhistorie. Doktoravhandlinga om Villandane kom i 1939.

I 1941 vart Lars Reinton avsett frå stillinga si. Sidan var han knytt til Instituttet for sammenlignende kulturforskning fram til 1955. Perioden 1955-61 gav han ut *Seterbruket i Noreg*. Seinare kom ein biografi om Olav Sletto i 1966. I 1969 kom *Viehwirtschaft und Hirtenkultur*, eit konsentrat av boka om seterbruket.

Reinton var statsstipendiat frå 1957. I 1960-åra førelas han nokre semester i landbrukssoge ved Noregs Landbrukshøgskule.

Reinton var formann i Landslaget for bygde- og byhistorie fra 1945 til 1970 og redaktør i tidsskriftet Heimen. Han var medlem i Vitenskapsakademiet frå 1956.

## Kjelder
*Norsk Allkunnebok. VIII. bandet. 1958
The Flying Burrito Brothers

**The Flying Burrito Brothers** var ei amerikansk countryrockgruppe som blei skipa i 1968 i California av dei to tidlegare The Byrds-medlemmane Gram Parsons og Chris Hillman. 

## Soge
Gruppa spelte ei elektrifisert form av country og var svært stilskapende, både musikalisk og visuelt. Med dei to første albuma sine *The Gilded Palace of Sin* (1969) og *Burrito Deluxe* (1970) sette dei standarden for det ein seinare kom til å kalla countryrock.

Det nyskapande i musikken til Burritos Brothers var måten dei kombinerte den kjenslevare intensiteten til countrymusikken med krafta og verkemidla til rocken. I tillegg til Gram Parsons sin song var lydbildet til bandet prega av «Sneaky» Pete Kleinow sin steelgitar og Chris Hillman si koring. Dei andre bandmedlemmane på dei to første albuma var Chris Ethridge (på *The Gilded Palace of Sin*) og Bernie Leadon og Michael Clarke (på *Burrito Deluxe*).

Gram Parsons og Chris Hillman skreiv dei fleste songane. Blant dei meste kjende songane er «Christine's Tune», «Sin City», «Juanita», «Hot Burrito #1», «Lazy Days» og «Cody, Cody». I tillegg til eigne komposisjonar spelte dei ein del coverversjonar som blant andre The Rolling Stones sin «Wild Horses» (som Parsons fekk løyve av Keith Richards til å spela inn eit år før Stones sjølv gav han ut på albumet *[[Sticky Fingers]]*) og James Carrs sin «At the Dark End of the Street».

Gruppa fekk aldri noko stort kommersielt gjennombrot, men blei lagt merke til av artistar som Bob Dylan og The Rolling Stones. I tillegg til musikken blei The Flying Burrito Brothers kjend for dei fantastiske scenekostyma sine laga av Nudie Cohn, som tidlegare hadde laga kostyme til stjerner som Elvis Presley og Merle Haggard. Parsons sine kostyme var det mest iaugefallande med broderi av marijuanablad og andre narkotiske plantar.

Parsons forlét gruppa etter at dei gav ut *Burrito Deluxe*, og dette førte til at kreativiteten til gruppa blei skadelidende. Chris Hillman slutta i gruppa nokre år etter Parsons.
Kleinow gjekk ut av grupppa for å bli studiomusika, medan Leadon forlét henne for å grunnleggja The Eagles. Al Perkins og Kenny Wertz erstatta dei på ein siste turné hausten 1971. Gruppa gav ut *[[Last of the Red Hot Burritos]]*, eit konsertalbum frå turneen som blei godt motteke, i mai 1972.

Gruppa blei oppløyst i 1972, men gjenoppretta i 1975 med ny besetning. Gruppa har fortsett fram til i dag med ulike namn. The Flying Burrito Brothers har vore ei stor inspirasjonskjelde for mange alternative country-artistar, som Ryan Adams, Uncle Tupelo, Wilco, Steve Earle og Beachwood Sparks.

## Medlemmar

### Tidslinje




## Diskografi

## Kjelder

----
**Denne artikkelen bygger på «[[:nb:The Flying Burrito Brothers|The Flying Burrito Brothers]]» frå  og «[[:en:The Flying Burrito Brothers|The Flying Burrito Brothers]]» frå , den 7. november 2019.*
Den nasjonale filmprisen i India

**Den nasjonale filmprisen**, engelsk **National Film Awards**, er ein statleg filmpris gjeven ut i India. Han blei skipa i 1954, og har sidan 1973 blitt administrert av det statlege Directorate of Film Festivals, saman med International Film Festival of India og Indian Panorama.

Prisvinnarane blir valde ut av eit panel sett saman av styresmaktene. Prisutdelinga blir halden i den indiske hovudstaden New Delhi, der presidenten av India deler ut prisane. Deretter opner den nasjonale filmfestivalen, der vinnarfilmen blir vist. 

## Kjelder

**Denne artikkelen bygger på «[[:en:National Film Awards|National Film Awards]]» frå ,  den 7. november 2019.*  

* 

## Bakgrunnsstoff

* Directorate of Film Festivals
* National Film Awards at IMDb
Pumpelemmaet for regulære språk

I teorien om formelle språk skildrar **pumpelemmaet for** **regulære språk** ein fundamental eigenskap for alle regulære språk. Uformelt seier teoremet at alle regulære strengar kan pumpast berre dei er lange nok. Det tyder altså at ein midtseksjon av ordet kan repeterast eit vilkårleg tal gongar. Teorien kan òg generaliserast vidare til å omfatta kontekstfrie språk. 

Spesifikt seier pumpelemmaet at det for eit kvart regulært språk finst ei pumpelengde p som er konstant som er sånn at kvart og eitt ord i språket w med lengde som er minst p langt kan delast inn i tre substrengar, w=xyz der y ikkje kan vera den tomme strengen. Pumpeprosessen er å la y repetera eit vilkårleg tal gongar. Lengda av x konkatenert med y må vera minst p langt. Endelege språk oppfyller pumpelemmaet ved å ha p til å vere den maksimale strenglengda i språket pluss én.

## Formell skildring
La L vera eit regulært språk. Det vil eksistere ei pumpelengde p som er større enn én og som er bunden av språket L sånn at kvar og ein streng i språket w kan splittast inn i tre delar w=xyz. Vidare må dei følgjande krava vera oppfylte.

# |y| &#x2265; 1
# |xy| &#x2264; *p*
# for kvar og ein i &#x2265; 0,  *xy<sup>i</sup>z* &#x2208; *L*

## Bruksområde
Pumpelemmaet vert ofte brukt for å føra bevis for at eit språk ikkje kan vera regulært ved å gjera eit motseiingsbevis. Pumpelemmaet kan ikkje brukast til å bevisa at eit språk er regulært, det kan berre brukast til å bevisa at eit språk ikkje er regulært.

## Sjå òg

* Pumpelemmaet for kontekstfrie språk

## Litteratur

* Sipser, Michael (1997). «1.4: Nonregular Languages». Introduction to the Theory of Computation. PWS Publishing. s. 77–83. . Zbl 1169.68300.
Ishockey-VM 1969

**Verdsmeisterskapen i ishockey 1969** vart arrangert i Stockholm i Sverige i tida frå 15. mars til 30. mars 1969. Meisterskapen vart avvikla som ein seriemeisterskap der dei seks deltakarlanda møttest i doble innbyrdes oppgjer. Sovjetunionen vart verdsmeister på betre målskår enn Sverige på sølvplass og Tsjekkoslovakia på bronseplass. Alle tre mannskapa enda  med 16 poeng. Meisterskapen vert hugsa for dei intense oppgjera mellom Tsjekkoslovakia og Sovjetunionen, to kampar som begge enn med siger til Tsjekkoslovakia. Oppgjera hadde ein politisk overtone ein ikkje hadde sett maken til i ishockey .

Verdsmeisterskapen var opphavleg tildelt Tsjekkoslovakia. Politisk uro etter Sovjetunionen hærtok landet i august 1968 førte til at turneringa vart flytta til Sverige.

## Tabell

### Sovjetunionens meisterlag
Målvakter: Viktor Putsjkov, Viktor Singer 
Forsvarar: Aleksandr Ragulin, Viktor Kuzkin, Vitalij Davidov, Igor Romisjevskij, Vladimir Lutsjenko, Jevgenij Paladjev 
Løparar: Vjatsjeslav Starsjinov, Anatolij Firsov, Valerij Kharlamov, Aleksandr Maltsev, Vladimir V. Petrov, Jevgenij Zimin, Vladimir Vikulov, Boris Mikhajlov, Aleksandr Jakusjev, Vladimir Jursinov, Jevgenij Misjakov.
Vjatsjeslav Starsjinov

**Vjatsjeslav Ivanovitsj Starsjinov** () er ein russisk tidlegare ishockeyspelar frå Moskva. Han vart verdsmeister med Sovjetunionen sitt landslag ni år i rad 1963-71, inkludert olympisk gullmedaljevinnar 1964 i Innsbruck og 1968 i Grenoble.

Senterløpar Starsjinov deltok i 182 landskampar på Sovjetunionen sitt ishockeylandslag i tida 1961-72 og skåra 149 mål. Han spelte på Spartak Moskva frå 1957 til 1972 og på ny i 1974/75-sesongen. Starsjinov og Spartak vart sovjetmeister i 1963, 1967 og 1969. Han stod for 405 skåringar på 540 kampar.

## Kjelder

**Denne artikkelen bygger på «[[:de:Wjatscheslaw Iwanowitsch Starschinow|Wjatscheslaw Iwanowitsch Starschinow]]» frå ,  den 7. november 2019.*
Camel av Camel

***Camel*** er debutalbumet til det engelske, progressive rockebandet Camel, utgjeve på MCA Records i februar 1973.

## Bakgrunn
I august 1972 fekk Camel kontrakt med MCA Records. Dei gjekk raskt inn i studio for å spele inn debutalbumet, *Camel*. Det var ei samling av individuelle songar, hovudsakleg skrivne av Andrew Latimer og Peter Bardens, men albumet selde heller	og MCA ønskte ikkje å gå for eit nytt album. Innan den tid hadde bandet fått Geoff Jukes og Max Hole frå Gemini Artists (seinare GAMA Records) som managerar og gått til Decca Records, der dei vart verande dei neste ti åra. 

## Turné
Camel turnerte ni månader av året og fekk eit godt rykte som konsertband i Storbritannia, Sveits, Belgia og Nederland. Dei delte scene med andre artistar som Stackridge, Barclay James Harvest, Gong, Hawkwind, Pink Fairies, Global Village Trucking Company og Spyro Gyra.

## Nyutgjeving
Albumet vart ommastra og gjeve ut på ny i 2002 på London Records med to bonusspor: singelversjonen av «Never Let Go» og eit konsertopptak av «Homage to the God of Light», som var fast på dei tidlege konsertane deira. Ein studioversjon av sistnemnde kom ut på soloalbumet til klaverspelaren Peter Bardens, *The Answer*, i 1970.

## Innhald

## Medverkande
;Camel
* Andrew Latimer – gitar; vokal (1, 4)
* Peter Bardens – orgel, Mellotron, piano, VCS 3 synthesizer; vokal (5, 8)
* Doug Ferguson – bassgitar; vokal (2, 6)
* Andy Ward – trommer, perkusjon

;Produksjon
* Lydteknikar: Roger Quested
* Plateomslag: Modula

## Kjelder


**Denne artikkelen bygger på «[[:en:Camel (album)|Camel (album)]]» frå ,  den 7. november 2019.* 
*** oppgav desse kjeldene:*
Andrew Latimer

**Andrew Latimer** () er ein engelsk musikar og komponist. Han skipa det progressive rockebandet Camel og er det einaste medlemmet som har vore med i bandet sidan det vart skipa i 1971. Han er mest kjend som gitarist og songar, men speler òg fløyte og klaverinstrument.

## Diskografi

### Studioalbum med Camel

* *1973 [[Camel av Camel|Camel]]* 
* *1974 [[Mirage av Camel|Mirage]]* (US Billboard nr. 149;  13 veker på lista)
* *1975 [[The Snow Goose]]* (UK nr. 22;  13 veker på lista);  sølvplate (US Billboard nr. 162;  5 veker på lista)
* *1976 [[Moonmadness]]*  (UK nr. 15;  6 veker på lista);  sølvplate (US Billboard nr. 118)
* *1977 [[Rain Dances]]*  (UK nr. 20;  8 veker på lista;  US Billboard nr. 136; 5 veker på lista)
* *1978 [[Breathless av Camel|Breathless]]* (UK nr. 26;  1 veke på lista;  US Billboard nr. 134; 10 veker på lista)
* *1979 [[I Can See Your House from Here]]* (UK nr. 45;  3 veker på lista;  US Billboard nr. 208)
* *1981 [[Nude av Camel|Nude]]* (UK nr. 34;  7 veker på lista)
* *1982 [[The Single Factor]]* (UK nr. 57;  5 veker på lista)
* *1984 [[Stationary Traveller]]* (UK nr. 57;  4 veker på lista)
* *1991 [[Dust and Dreams]]* 
* *1996 [[Harbour of Tears]]* 
* *1999 [[Rajaz]]* 
* *2002 [[A Nod and a Wink]]* 
* 2013 *The Snow Goose* forlenga nyinnspeling

### Samarbeid

* 1971 Phil Goodhand-Tait **I Think I'll Write A Song**
* 1976 Michael Chapman **Savage Amusement**
* 1977 Michael Chapman ** The Man Who Hated Mornings**
* 1981 Francis Monkman **Dweller on the Threshold**
* 1983 Annabel Etkind **A New Romance**
* 1983 Julia Downes **Let Sleeping Dogs Lie**
* 1985 Hazel O’Connor / Chris Thompson **Push & Shove** 
* 1987 Denis Quinn **Open Secret**
* 1994 Peter Bardens **Big Sky**
* 1999 Colin Bass  **An Outcast Of The Islands**
* 2000 Kayak **Close To The Fire**
* 2010 David Minassian **Random Acts of Beauty**
* 2011 Dave Sinclair **Stream**
* 2014 Nathan Mahl **- Justify**
* 2014 Andrew Cresswell Davies  **Emergency Love**
* 2015 David Sherrington **The Hero's Journey**
* 2015 Colin Bass **At Wild End**
* 2017 Jan Schelhaas **Living On A Little Blue Dot**
* 2017 Tangent **Back To The Fender**
* 2018 Kayak ** Seventeen**
* 2018 Dave Sinclair **Out Of Sinc**

## Kjelder


**Denne artikkelen bygger på «[[:en:Andrew Latimer|Andrew Latimer]]» frå ,  den 7. november 2019.* 
*** oppgav desse kjeldene:*

## Bakgrunnsstoff
* Andrew Latimer on MySpace Music
Andy Ward

**Andrew John 'Andy' Ward** () er ein engelsk trommeslagar innan progressiv rock.

Han var med å skipe det progressive rockebandet Camel i 1971, og var medlem av bandet fram til 1981, då alkohol- og dopmisbruk tvang han til å slutte. To år seinare var han ei kort stund med i det ny-progressive rockebandet Marillion, og var med i musikkvideoen til hitsingelen «Garden Party» frå debutalbumet deira *[[Script for a Jester's Tear]]*. 
I 1990-åra arbeidde Ward med Richard Sinclair sitt Caravan of Dreams og Going Going, med Sinclair, Hugh Hopper, Vince Clarke og Mark Hewins. I 1994 vart han med i supergruppa Mirage med medlemmar frå både Camel og Caravan. Andre prosjekt var Chrys&themums.

## Diskografi

**Studioalbum**

* 1971 Phil Goodhand - *Tait I Think I'll Write a Song*
* 1973 Camel - *[[Camel av Camel|Camel]]*
* 1974 Camel - *[[Mirage]]*
* 1975 Camel - *[[The Snow Goose]]*
* 1976 Camel - *[[Moonmadness]]*
* 1977 Camel - *[[Raindances]]*
* 1978 Camel - *[[Breathless]]*
* 1979 Camel - *[[I Can See Your House From Here]]*
* 1981 Camel - *[[Nude]]*
* 1985 Adrian Shaw - *[[Tea for the Hydra]]*
* 1988 Skaboosh - *Freetown*
* 1991 Todd Dillingham - *Wilde Canterbury Dream*
* 1993 Todo Dillingham - *Vastrmpty Spaces*
* 1994 Bevis Frond - *Sprawl*
* 1995 Bevis Frond - *Superseeder*
* 1995 Yukio Yung - *Goodbye Pork Pie Brain*
* 1995 Yukio Yung - *Hello Pulsing Vein*
* 1996 Yukio Yung - *Mostly Water*
* 1996 Richard Sinclair - *Caravan of Dreams*
* 1997 Richard Sinclair - *RSVP*
* 1997 The Deviants - *Have Left the Planet*
* 1998 Bevis Frond - *Valedictory Songs*
* 1999 Chrys&Themums - *The Baby's Head*
* 1999 Steve Adams - *Vertigo*
* 2002 Bevis Frond - *What Did for the Dinosaurs*
* 2002 Anton Barbeau - *King of Missouri*
* 2003 Hugh Hopper - *In a Dubious Manner*
* 2003 Andy Ward - *Sticking Around*

## Kjelder


**Denne artikkelen bygger på «[[:en:Andy Ward|Andy Ward]]» frå ,  den 7. november 2019.* 
*** oppgav desse kjeldene:*

## Bakgrunnsstoff
* Heimeside
Verdscupen i alpine greiner 1980/Kvinner

**Verdscupen i alpine greiner for kvinner i 1980**-sesongen tok til 5. desember 1979 i Val-d’Isère i Frankrike og vart avslutta 15. mars 1980 i Saalbach-Hinterglemm i Austerrike. Turneringa omfatta 23 renn og 27 tevlingar. Tevlingane fordelte seg på 9 slalåmrenn, 8 storslalåmrenn, 7 utforrenn og 4 kombinasjonstevlingar, dei siste baserte på allereie avvikla enkeltrenn.

Hanni Wenzel frå Liechtenstein vann FIS-premien som beste poengplukkar i verdscuptevlingane. Annemarie Moser-Pröll frå Austerrike kom på andreplass og Marie-Theres Nadig frå Sveits på tredjeplass.

## Samanlagt

### Slalåm

### Storslalåm

### Utfor

### Kombinasjon

## Kjelder


**Denne artikkelen bygger på «[[:de:Alpiner Skiweltcup 1979/80|Alpiner Skiweltcup 1979/80]]» frå ,  den 8. november 2019.*
Jarle Halsnes

**Jarle Halsnes** () er ein norskfødd tidlegare alpin skirennar frå Sauda i Rogaland. Han var med i noregstoppen i tida frå 1975 til 1982 og hevda seg mellom verdseliten i sesongane 1980 og 1981.

## Karriere
Halsnes vart noregsmeister i storslalåm i 1978 på Geilo og i 1982 på Voss. Elles sanka han fire NM-sølv og to NM-bronsar i åra mellom 1978 og 1981, likt fordelt på slalåm og storslalåm. Vinteren 1980 vart Halsnes tredjemann i eit verdscuprenn i storslalåm i delstaten New Hampshire i USA. Den 1. februar 1981 kom han på tredjeplass verdscuprennet i slalåm i St. Anton, einast dei legendariske skialpinistane Ingemar Stenmark frå Sverige og Phil Mahre frå USA plasserte seg framom han på sigerpallen. I Verdscupen i alpine greiner 1981/Menn enda Halsnes på 13. plass som beste nordmann.

Halsnes er utvandra til USA.

## Kjelder

**Denne artikkelen bygger på «[[:de:Jarle Halsnes|Jarle Halsnes]]» frå ,  den 8. november 2019.*  
 

## Bakgrunnstoff

*Jarle Halsnes i olympedia.org
Ingunn Thomassen

**Ingunn Thomassen Berg** () er ein norsk tidlegare handballspelar. Ho spelte 122 landskampar i tida frå 30. september 1979 til 4. mai 1985 og stod for 249 nettkjenningar.

Kantspelaren deltok i Handball-VM 1982, der Noreg vart nummer 7. Thomassen var aktiv i Kraby/Starum-73 (Toten HK) frå 1977 til 1992.

## Kjelder
*handball.no
Qiongzhousundet

**Qiongzhousundet**, også kalla **Hainansundet**, er farvatnet som skil Leizhouhalvøya i Guangdong i sørlege Kina frå nordenden av øya Hainan i sør. Sundet, som i gjennomsnitt er 30&nbsp;km breitt, bind saman Tonkinbukta i vest med Sør-Kina-havet. Gjennomsnittleg djupne er på 44 meter. Den største djupna er rundt 120 m. 

Sundet er utsett for tyfonar, og kan stengjast for ferdsle av dei. Medan ei bru over sundet var under planlegging tidleg på 2000-talet, blei ho ikkje bygd. Det går ferjer mellom Guangdong og Hainan som tek med seg tog og bilar. Sidan uvêr kan stoppa fejetrafikken har ein stadig diskutert bygging av bru eller tunnel.

## Kjelder

----
**Denne artikkelen bygger på «[[:nb:Qiongzhoustredet|Qiongzhoustredet]]» frå ,  den 8. november 2019.*  
**Denne artikkelen bygger på «[[:en:Qiongzhou Strait|Qiongzhou Strait]]» frå ,  den 8. november 2019.*
Mirage av Camel

***Mirage*** er det andre studioalbumet til det engelske progressive rockebandet Camel, utgjeve den 1. mars 1974. Det inneheld songar som «The White Rider» og «Lady Fantasy». Andrew Latimer spelar òg fløyte på songen «Supertwister».

Det er fem spor på *Mirage* og to av dei er over ni minuttar lange. Desse to består av fleire songar: «Lady Fantasy» og «Nimrodel/The Procession/The White Rider», der sistnemnde handlar om *[[Ringdrotten]]*. Albumet kom ut på Gama Records/Deram Records. Mick Rock tok biletet på innsida av plateomslaget.

## Mottaking
Albumet vart kåra til et 51. beste progalbumet gjennom tidene av lesarane av magasinet *[[magasinet Prog|Prog]]* i 2014. 

Prog Sphere rekna *Mirage* å vere det beste albumet deira, og skreiv at det var ein prog-klassikar som ein kvar fan av progressiv rock burde ha.

## Innhald

## Medverkande
;Camel
* Andrew Latimer – gitar, fløyte; vokal på «The White Rider» og «Lady Fantasy»
* Peter Bardens – orgel, piano, Minimoog, Mellotron, Fender elektrisk piano, Hohner clavinet, celeste; vokal på «Freefall» og «Lady Fantasy»
* Doug Ferguson – bass, vokal på «Lady Fantasy»
* Andy Ward – trommer, perkusjon

;Produksjon
* Produsert av David Hitchcock
* Lydteknikarar: Howard Kilgour og Bill Price

## Kjelder


**Denne artikkelen bygger på «[[:en:Mirage (Camel album)|Mirage (Camel album)]]» frå ,  den 8. november 2019.* 
*** oppgav desse kjeldene:*
David Bedford

**David Vickerman Bedford** () var ein engelsk komponist og musikar. Han skreiv og spelte både popmusikk og klassisk musikk. Han var den eldre broren til dirigenten Steuart Bedford og barnebarnet til komponisten, målarn og forfattaren Herbert Bedford og komponisten Liza Lehmann.

Frå 1969 til 1981 var Bedford komponist i residentskap ved Queen's College i London. Frå 1968 til 1980 var han musikklærar ved ei rekkje skular i London. I 1996 vart han utpeikt til «Composer in Association» hos English Sinfonia. I 2001 vart han styreformann i Performing Right Society.

Bedfort samarbeidde mykje med Mike Oldfield og Roy Harper. Han har òg samarbeidd med A-ha, Billy Bragg, Camel, Elvis Costello, Frankie Goes to Hollywood, Madness, Andy Summers, Alan White (trommeslagar for Yes) og Robert Wyatt.

## Kjelder

**Denne artikkelen bygger på «[[:en:David Bedford|David Bedford]]» frå ,  den 8. november 2019.*
Moonmadness

***Moonmadness*** er det fjerde studioalbumet til den engelske progressive rockegruppa Camel, utgjeve i mars 1976. Det var det siste albumet deira med den originale besetninga (Latimer, Bardens, Ferguson, Ward). Etter suksessen med den tett strukturerte og instrumentale *[[The Snow Goose]]* i 1975, spelte bandet igjen inn musikk med vokal. 

Albumet har eit generelt tema, slik det førre hadde, men dette følgjer ikkje ei soge. Songane var laust baserte på dei individuelle personlegdomane til medlemmane i Camel: «Air Born» om Andrew Latimer, «Lunar Sea» om Andy Ward, «Chord Change» om Peter Bardens og «Another Night» om Doug Ferguson.

Den siste songen på albumet, «Lunar Sea», endar med ein minutt langs vindeffekt. På somme LP-utgåver var denne vindeffekten spelt i det uendelege fordi rillene i vinylplata var utforma slik at stiften gjekk attende. 

I spesialutgåva til *[[magasinet Q|Q]]* og *[[magasinet Mojo|Mojo]]* kalla *Pink Floyd & The Story of Prog Rock*, vart albumet rangert på 23. plassen på lista kalla «40 Cosmic Rock Albums». Lesarane av magasinet *Prog* kåra i 2014 albumet til det 58. beste progalbumet gjennom tidene. 

Camel framførte heile albumet på ein turné i 2018.

## Innhald

## Medverkande
;Camel
* Andrew Latimer – gitarar, fløyte; vokal (5, 6)
* Peter Bardens – klaverinstrument; vokal (4)
* Doug Ferguson – bass; vokal (2)
* Andy Ward – trommer, perkusjon; røyst (1)

;Produksjon
* Lydteknikar: Rhett Davies
* Design av Field

## Salslister

## Salstrofé

## Kjelder


**Denne artikkelen bygger på «[[:en:Moonmadness|Moonmadness]]» frå ,  den 8. november 2019.* 
*** oppgav desse kjeldene:*
Vuokko Hirvonen

**Vuokko Hirvonen** () er ein  professor i samisk skuleforsking og litteraturvitskap  ved Samisk høgskule. Ho er finsk statsborgar og bur i den finske grensebygda Utsjok.

Hirvonen disputerte for doktorgraden i filosofi på Uleåborg universitet 6. februar 1999.  Doktoravhandlinga hennar  *Sámeeatnama jienat. Sápmelaš nissona bálggis girječállin*, 'Stemmer i Sameland. Samiske kvinner sin veg til forfattarskapen' handsama samisk litteratur. 

Ho har leidd vurderingsarbeidet av samisk læreplan i Reform 97.

## Bibliografi

* *Sydämeni palava : johdatus saamelaiseen joiku- ja kertomusperinteeseen, taiteeseen ja kirjallisuuteen* 1995
* *Les Sámi : le peupleindigène du Grand Nord* 1997 - Medforfatter
* *Sámeeatnama jienat : sápmelaš nissona bálggis girječállin*1998
* *Saamenmaan ääniä : saamelaisen naisen tie kirjailijaksi* 1999
* *Sámi culture and the school : reflections by Sámi teachers and the realization of the Sámi school : an evaluation study of Reform 97* 2004
* *Voices from Sápmi : Sámi women's path to authorship* 2008
* *Njálmmálas árbevierut kultuvrralas árbin* 2018

; Medforfattar

* *The Sámi* : the indigenous people of northernmost Europe 1997
* *Skandinavische Literaturgeschichte* 2016

## Kjelder

* Bibliografi frå Worldcat

## Referansar